ועדת המשנה לתפיסת הביטחון ובניין הכח, כנסת 25, פרוטוקול מספר 12, 2024-02-05 00:00

מיכאל ביטון: בוקר טוב

מיכאל ביטון:  אנחנו מתחילים דיון של ועדת המשנה לתפיסת הביטחון ובניין הכוח, משותף עם ועדת המשנה לענייני העורף בראשותו של חבר הכנסת דני דנון, שיצטרף אלינו בהמשך

מיכאל ביטון:  הוועדות בחרו לדון באפשרות לשותפויות בין המגזר העסקי למגזר השלישי והממשלה כדי להאיץ ולהניע מודלים חדשניים של מיגון במהלך המלחמה

מיכאל ביטון:      אנחנו יודעים שפערי המיגון בישראל באזורים מסוימים הם חמורים ביותר, במיוחד בערים שקרובות אל הגבול, כגון שלומי וקריית שמונה, כגון אשקלון, שם הבתים שנבנו, המבנים המשותפים שנבנו לפני התקן של ממ"ד, משאירים דווקא את האוכלוסיות המוחלשות ביותר ללא תשתית של ממ"ד, דבר שמסכן אותם, דבר שמונע מהם לשוב הביתה מהר

מיכאל ביטון:      הממשלה עוסקת בנושא הזה

מיכאל ביטון:  זכיתי כשר במשרד הביטחון להביא את מאות המיליונים הראשונים להנעת פרויקט מגן לצפון, אומנם פרויקט שהחליט עליו שר הביטחון ליברמן והקבינט המדיני-ביטחוני בזמנו, אבל ללא תקצוב, במשך מספר שנים, עד שהתחלנו באזור שנת 2020 – 100 מיליון, אחרי כן עוד 200–300, ואנחנו עדיין בפערים אדירים של מיגון

מיכאל ביטון:       עשינו פיילוט מאוד מיוחד יחד עם משרד השיכון, עמיגור, עמידר ומשרד הביטחון, למבנים משותפים בקריית שמונה, שם עשינו פרויקט שפתר שתי בעיות: אחת, ממ"ד חדש לכל בית; שנית, ביסוס הקרקע כמענה לאיום רעידת אדמה, שהוא מענה אמיתי שלא מספיק עוסקים בו

מיכאל ביטון:  חס ושלום, כשתהיה קטסטרופה ישאלו למה לא ביססנו את היסודות של אלפי מבנים משותפים בישראל בקו התפר ובשבר הסורי-אפריקני, שם הסיכון הוא גבוה, וזה הולך מקריית שמונה לחצור, לבית שאן וטבריה, בואכה אילת, כל הערים האלה בסיכון גבוה לרעידת אדמה

מיכאל ביטון:  הפרויקט המיוחד שעשינו בקריית שמונה כלל גם ממ"ד וגם ביסוס קרקע ושותפות בין משרד הביטחון למשרד השיכון

מיכאל ביטון:       אנחנו רוצים להיחשף למודל חדשני שבכוחו לייעל את הקמת הממ"דים בצורה תעשייתית ושיטתית, ואולי ובתקווה אפילו באופן משמעותי להוזיל את עלויות הבנייה וההקמה

מיכאל ביטון:  הדבר הזה מחייב הקשבה, בדיקות מהירות ושותפות בין הממשלה לגופים פילנתרופיים

מיכאל ביטון:       יש לי את הזכות לארח פה את ג'ימי פינטו, שהוא פשוט חבר טוב של ירוחם, חבר טוב של הנגב, חבר טוב של מדינת ישראל

מיכאל ביטון:  ג'ימי פינטו וסם פינטו, ביחד משפחות פינטו, חוללו מהפכה חינוכית בעיר שלנו בהשקעות עתק בחינוך, קהילה וצעירים, אבל גם בהשקעות במדינה, כולל רשת דרכא שג'ימי עומד בראשה, תיכונים חדשים שעושים מהפכה בהוכחה של הזדמנות שווה לכל ילד, כולל בני הפריפריה, עם הישגים עצומים בלימודים וחדשנות פדגוגית

מיכאל ביטון:  סם מוביל את כי"ח בכל העולמות של מנהיגות, התנדבות, קהילות, יזמות חברתית, והם עובדים כשני אחים, תאומי צביה כמו שכתוב, קרובים מאוד ושותפים לכל המעשה הגדול שלהם למען המדינה

מיכאל ביטון:       ג'ימי האיר את תשומת לבי לפרויקט הזה, שכולו על בסיס התנדבות

מיכאל ביטון:  המציגים שמציגים פה לא מבקשים לעצמם שום רווח ושום הכנסה, ואפילו ישקיעו במה שצריך בפיילוט ויהיו מוכנים להיות שותפים של הממשלה, לעשות פיילוט יפה או שניים, להראות את ההיתכנות, לעשות סקיילינג ולהגיע להיקפים גדולים של ביצוע

מיכאל ביטון:       חייבים לפעול מהר

מיכאל ביטון:  יש המון רעיונות חדשניים בהיבט של מיגון ואנחנו רוצים שיצאו מפה דברים מעשיים

מיכאל ביטון:      לפני שניתן למציגים יש לי כמה שאלות לאיש המיגון

מיכאל ביטון:  מה התפקיד שלך?      

סא"ל טריף גסאן: ראש ענף הנדסה ומיגון במילואים

סא"ל טריף גסאן:  הייתי גם ראש ענף הנדסה בסדיר

מיכאל ביטון: ראש ענף הנדסה בפיקוד העורף

סא"ל טריף גסאן: כן

מיכאל ביטון: יש אדם שהוא רמ"ד מיגון

מיכאל ביטון:  נכון?      

סא"ל טריף גסאן: ראש ענף הוא אחראי על תחום המיגון

סא"ל טריף גסאן:  רמ"ד הוא מתחתיו

מיכאל ביטון: אתה אחראי על כל המיגון של פיקוד העורף?      

סא"ל טריף גסאן: כן

סא"ל טריף גסאן:  עכשיו במילואים

מיכאל ביטון: אבל הייתה פונקציה קבועה בסדיר

סא"ל טריף גסאן: יש

סא"ל טריף גסאן:  הוא לא מרגיש טוב

מיכאל ביטון: מה הגדרת התפקיד שלו? רמ"ח מיגון

סא"ל טריף גסאן: לא

סא"ל טריף גסאן:  רמ"ח זה ראש המחלקה, אחראי על כמה ענפים

סא"ל טריף גסאן:  ענף הנדסה מתעסק במיגון הפיזי, הוא ענף בתוך המחלקה

מיכאל ביטון: ורמ"ח, מה עושה?     

סא"ל טריף גסאן: רמ"ח אחראי על תחום החומ"ס, הנדסה, התיישבות ופרויקטים

מיכאל ביטון: היה שם דודי

סא"ל טריף גסאן: דודי עבאדה, ועכשיו יניב וולפר

מיכאל ביטון: יניב וולפר, זה אל"מ

מיכאל ביטון:  ואתה במילואים

סא"ל טריף גסאן: אני במילואים

סא"ל טריף גסאן:  אני בתחום המיגון כבר עשרות שנים

מיכאל ביטון: יש לך ניסיון אזרחי גם בתחום הזה

סא"ל טריף גסאן: התחלתי מ-96' במיגון, סיימתי ועכשיו אני עוסק בתחום הזה גם באזרחות, וגם במילואים מלווה את הענף

מיכאל ביטון: אז יש לך תמונה מלאה של מה שקורה בפיקוד העורף בתחום

סא"ל טריף גסאן: כן

מיכאל ביטון: יש לי שאלה שאולי אתה יכול להשיב עליה

מיכאל ביטון:  אתה יודע כמה כסף הוקצה בתקציב 24', שיבוא אלינו בקרוב, למיגון?     

סא"ל טריף גסאן: אני יודע שיש תוכנית שהנחנו אותה לאחרונה, 1

סא"ל טריף גסאן: 44 מיליארד

מיכאל ביטון: יש איזו חלוקה בתוכה?     

סא"ל טריף גסאן: לצפון

סא"ל טריף גסאן:  זה מה שאני יודע

מיכאל ביטון: לא הכול לצפון, חלק הולך לאשקלון

מיכאל ביטון:  מגן הצפון כולל גם את הפריפריה

סא"ל טריף גסאן: נכון

מיכאל ביטון: בהחלטת הקבינט זה כלל גם את הדרום

מיכאל ביטון:  קראו לזה מגן לצפון אבל הייתה אמירה שידאגו גם לדרום בפערים, ויש שם חלוקה בין מבני ציבור למבנים פרטיים

סא"ל טריף גסאן: נכון

מיכאל ביטון: אתה יודע את החלוקה הזאת ב-1

מיכאל ביטון: 4?     

סא"ל טריף גסאן: אין לי את זה פה

מיכאל ביטון: אין לך עוזרים גם, באת לבד, אז אנחנו לא יכולים להטיל על מישהו שיביא לנו נתונים

אסף דורון: בדרכו לכאן נציג האוצר

מיכאל ביטון: נציג האוצר יבוא

מיכאל ביטון:  יופי

מיכאל ביטון:  תודה

מיכאל ביטון:  עוד מעט תתייחס להצגה שתהיה פה

מיכאל ביטון:  בבקשה, ג'ימי, כל השותפים, תציגו את שמכם ואת התפקיד כי זה נרשם בפרוטוקול

ג'ימי פינטו: ג'ימי פינטו, איש פרטי, אני מתעסק עכשיו בהשקעות בנגב, גם בנושא של חינוך כיושב-ראש דרכא וגם חבר ועדת המנהלים של כל מיני עמותות אחרות

ג'ימי פינטו:  אני פה מתנדב, כמו שאמרת, וסליחה על העברית הלא טובה שלי, אני כנראה אמות עולה חדש אחרי 40 שנה

חיים יהודה: שמי חיים ורדה, אני במקצוע אדריכל, עם ניסיון של כ-40 שנה

חיים יהודה:  אני הבאתי את התוכנית הזאת, הכול בהתנדבות כמובן

חיים יהודה:  אני רואה את עצמי עדיין כילד פריפריה, אני גדלתי בקריית שמונה, אולי זה לא רלוונטי אבל זה מאוד רלוונטי

חיים יהודה:  אני אציג את התוכנית

ראובן טירן: אני טירן ראובן, מנהל פרויקטים

ראובן טירן:  עשיתי הרבה פרויקטים

ראובן טירן:  חיים בא אליי עם הרעיונות, העליתי את זה על נייר

ראובן טירן:  גם גדלתי בפריפריה בקריית שמונה ובאשדוד, וגם עובד בהתנדבות – גמלאי, רוצה רק את טובת הקהל

מיכאל ביטון: אשריכם

מיכאל ביטון:  תציגו את הפרויקט, כמה מילים איך הוא עובד

חיים יהודה: אגב, אני הבנתי שב-2016 המדינה הקציבה 5 מיליארד

אסף דורון: זה רב-שנתי

מיכאל ביטון: לא, היא לא הקציבה אף פעם

מיכאל ביטון:  היא אמרה שעל פני עשר שנים היא תשים 5 מיליארד במיגון, לקח לה שנתיים לשים את ה-100 מיליון הראשונים – זה אני מצאתי בשנה בלי תקציב – אחרי זה 200–300, וירדו ל-70, אז אל תקרא עיתונים

אסף דורון: זה הצהרות כוונות

חיים יהודה: לא, זה היה בדוח מבקר המדינה

מאיר כהן: גם אותו אל תקרא

מיכאל ביטון: קצת

מיכאל ביטון:  הבעיה איתו רק delay של חמש שנים מהתרחשות האירועים

חיים יהודה: אני מדבר על הבניינים שמוגדרים כבנייני רכבת

חיים יהודה:  בנייני הרכבת האלה אלה בניינים שנבנו בשנות ה-60 בכל רחבי הארץ, מקריית שמונה ועד אילת

חיים יהודה:  אלה בניינים שדומים מאוד, זה כמו חותמת שחתמו אותה בכל ערי הפיתוח בארץ

מאיר כהן: זאת חותמת שחתמו אותה בכל הערים

מאיר כהן:  הבחור מירוחם – דודו, שעשה את "סאלח, פה זה

מאיר כהן: " – הגיע לדוקומנטים, דיבר עם האדריכל שלהם, היה משהו מאוד בולשביקי, וככה חתמו על הכול ובנו בכל הארץ

חיים יהודה: נכון

מאיר כהן: ושם אני ומיכאל גדלנו

חיים יהודה: גם אני

מיכאל ביטון: אבל אנחנו מתים לדעת איפה הבלוק הזה שמצולם פה

מאיר כהן: זה לדעתי בדימונה

חיים יהודה: נראה לי שזה דימונה

חיים יהודה:  בנייני הרכבת האלה, היתרון שלנו להמציא להם מיגון הוא בזה שהם דומים, כולם ממש דומים

חיים יהודה:  זה חדר מדרגות, דירה מימין, דירה משמאל, עולים בחדר מדרגות ועוד דירה מימין, דירה משמאל

חיים יהודה:       אנחנו מציעים להתחבר לחדר מדרגות הזה מבחוץ, ליצור מגדל על חדר המדרגות שהוא בחוץ – בלי להפריע לבניין, בלי להפריע למעבר – ליצור צמוד לחדר מדרגות מגדל מיגון וליצור ממ"ק לכל שתי דירות

חיים יהודה:       השיטה הטכנית זה על ידי טבעות בטון – לא עגולות אלא טבעות מרובעות, שמניחים אותן אחת על גבי השנייה

חיים יהודה:  מייצרים אותן במפעל – אשטרום, יובל גד וכו' – ואז מביאים אותן לשטח ועל גבי הביסוס שמכינים קודם מניחים אותן אחת על גבי השנייה

חיים יהודה:  אני בדקתי שזה מוזיל מאוד, בעשרות אחוזים

מאיר כהן: תגיד לנו מפרט טכני של דבר כזה

מאיר כהן:  מה עובי הקיר? במה הוא עמיד?      

חיים יהודה: עובי הקיר הוא 30–35 סנטימטר, לפי הדרישה

חיים יהודה:  כל קומה זה שתי טבעות

מאיר כהן: מבטון יצוק B-300

חיים יהודה: B-300 יצוק במפעל, מובל על משאיות לאזור אתר הבנייה ומונח על גבי היסוד שהוכן מראש, מונח אחד על גבי השני, כאשר כל שתי טבעות כאלה זה קומה ואז כל קומה זה רצפה, גם טרומית, וככה יוצרים מגדל

חיים יהודה:  השיטה הזאת היא מיגון שמוזיל בעשרות אחוזים

מאיר כהן: המגדל הזה לא מחובר ליסודות, יש לו יסודות משל עצמו

חיים יהודה: משל עצמו, הוא מחובר בגשר למדרגות, פודסק כזה שמגיע למדרגות

חיים יהודה:  אני חושב שהשיטה – וגם בדקתי – בשיטה הזאת מבחינה מתועשת, ברגע שאתה מייצר את הטבעות האלה במפעל, משנע אותן ומרכיב אותן בשטח, זה מחולל חיסכון מאוד משמעותי

ג'ימי פינטו: אני מבין שהמפעל יכול להיות גם בעיר

מאיר כהן: זה לא יהיה חלק מהרחבת הדיור

מאיר כהן:  למשל, בקריית שמונה בשנות השמונים כשבנו את התוספות, התושבים קיבלו עוד חדר, עם חיבור לבית

חיים יהודה: אני מכיר את זה

מיכאל ביטון: האם את המודל הזה אפשר יהיה לעשות בדיוק כזה אבל לכל דירה? שני מגדלים

חיים יהודה: אפשר, אבל אז אנחנו קצת מפספסים את העלות האטרקטיבית

מיכאל ביטון: את ההוזלה

חיים יהודה: היתרון הגדול אם אני עושה את המגדל הזה, זה מאפשר עדיין לעשות תוספות בבניין כמה שרוצים כי לא נגעתי במעטפת של הבניין, אלא אם כן יחליטו שרוצים באותה הזדמנות לעשות חיזוק של הבניין ואז עוטפים אותו בעמודים וקורות ואז אתה גם מחזק באותה דרך, ועל הדרך אתה מחזק גם את זה

מאיר כהן: אתה מציין פה שהמחיר של מגדל כזה שווה למחיר של ממ"ד אחד אם אני מוסיף לחדר

חיים יהודה: פחות או יותר

חיים יהודה:  אני אומר, אני מוזיל בעשרות אחוזים

חיים יהודה:  עכשיו נתקלתי באנשים שרצו לעשות ממ"דים, זה עולה להם 190,000 שקלים, ופה אפשר לגמור בניין ב-600–650 אלף

מיכאל ביטון: אתה אופטימי אבל גם אם זה יהיה מיליון, חלקי 30 דירות, עדיין עשית את זה ב-30,000 שקל לממ"ד, שעולה בחוץ יותר

חיים יהודה: האופטימיות זה הדלק שלנו

מיכאל ביטון: כן

מיכאל ביטון:  אני אומר, תמיד בפרויקט זה בסוף יקר מאשר התכוונו

מיכאל ביטון:  הפרויקט מובן והגיוני

מיכאל ביטון:  האם יש כוונה גם לגייס לזה פילנתרופיה, להשקיע בזה, לפחות בפיילוט?     

ג'ימי פינטו: אני חושב שכן

ג'ימי פינטו:  אני מאוד מאמין תמיד בכל התחומים בשותפות בין הסקטור הפרטי, פילנתרופי בוא נגיד, לסקטור הציבורי, שצריך להוביל באמת את המאמץ

ג'ימי פינטו:  אני אישית מוכן להתגייס ואני גייסתי מאות מיליוני דולרים בכל מיני תחומים

ג'ימי פינטו:       לדעתי אפשר

ג'ימי פינטו:  אם יש מספיק מחויבות מהסקטור הציבורי, אני חושב שאפשר לגייס הרבה כסף לזה

ג'ימי פינטו:  אחרי הבדיקה הטכנית והעלויות שצריך לעשות בכל מקרה באופן עצמאי ויסודי, ובדיקת הביקוש –  איפה לעשות את זה in priority ומי בעל הדירה – צריך להגדיר מודל פיננסי שעובד, ואז לצאת לגיוס

ג'ימי פינטו:  אני חושב שזה מאוד אפשרי, כל עוד יש השתתפות משמעותית מהסקטור הציבורי

מיכאל ביטון: יפה

ג'ימי פינטו: אני מוכן להתגייס לזה

מיכאל ביטון: תודה, ג'ימי

מיכאל ביטון:  קודם כול, תבורך על כל מה שעשיתם ואתם עושים למען המדינה, ותודה גם על הנכונות הזאת

מיכאל ביטון:  יעקב סער, אתה ממינהל התכנון

יעקב טסלר: יעקב (יאשי) סער

מיכאל ביטון: יאשי, האם אתם תוכלו לתמוך תכנונית בהיתרי בנייה מהירים למיזם כזה? יש הרי גם חקיקה שמקלה על הקמת ממ"דים בישראל, בכלל

יעקב טסלר: כן

יעקב טסלר:  את החקיקה אנחנו עשינו אצלי בצוות

יעקב טסלר:  אנחנו מאז תחילת המלחמה הכנו תקנות שמאפשרות להקים מרחבים מוגנים דירתיים וגם למבני חינוך ומבני ציבור אחרים בפטור מהיתר, למבנים צמודי קרקע או עד שתי קומות

יעקב טסלר:  התקנות האלה בתוקף כבר למעלה מחודשיים

מאיר כהן: למה החלטתם עד שתי קומות? אתה אומר, לרעיון מגדל של שלוש קומות אין תקנות

יעקב טסלר: לא, אין תקנות של פטור

מאיר כהן: כן, הבנתי

מאיר כהן:  אין תקנות של פטור

יעקב טסלר: תיכף אני אגיד מה יש לשלוש קומות

אסף פרידמן: זה בעצם לא ממ"ד, זה ממ"ק

יעקב טסלר: עד שתי קומות עונה להגדרת הסעיף המסמיך בחוק, שמסמיך את השר לקבוע תקנות של פטור מהיתר למבנים פשוטים מבחינה הנדסית, ונקבע שעד שתי קומות אפשר לראות בזה כמבנה פשוט מבחינת הנדסית

יעקב טסלר:  מעבר לזה לשר לא תהיה סמכות לאשר את זה בתקנות כפטור, ולכן עשינו לשלוש קומות ומעלה גם תקנות, מסלול ייעודי של רישוי מקוצר, מצומצם במיוחד

יעקב טסלר:       התקנות האלה, דרך אגב, עשינו אותן כבר בשנת 2021 כתמיכה לפרויקט מגן הצפון, על מנת להקל על פיקוד העורף ועל חברת המיגון לקדם את הפרויקט עם קיצור משמעותי מאוד של היתרי הבנייה

יעקב טסלר:  המסלול הזה קיים ואפשרי לא רק לצפון אלא לכל הארץ

יעקב טסלר:       בנוסף, הכנו תוכנית מתאר ארצית מיוחדת, שמאפשרת להוסיף ממ"דים – בין אם בפטור מהיתר ובין אם בהליך של רישוי מקוצר – גם מעבר לקווי הבניין כי במקרים רבים הבניין עומד כבר על קו הבניין, ותוספת הממ"ד מחייבת פרסום - - -     

מיכאל ביטון: זאת אומרת, הנושא הזה לא יהווה חסם

יעקב טסלר: לא יהווה חסם

מיכאל ביטון: בסמכות הרשות המקומית להוציא את ההיתרים האלה?     

יעקב טסלר: כן

מיכאל ביטון: מי שיש לה ועדה מקומית

יעקב טסלר: כן

יעקב טסלר:  מה שעדיין לא קיים במסלולים הללו זה ממ"ק, אנחנו נוכל להוסיף גם את הממ"קים למסלול המקוצר המצומצם

מאיר כהן: תעשה לנו בבקשה את ההבחנה

יעקב טסלר: בין ממ"ק לממ"ד?     

מאיר כהן: כן

יעקב טסלר: מרחב מוגן דירתי משרת דירה ספציפית, והוא משמש חדר בדירה

מאיר כהן: מבחינת הטבעות, אתה מכיר את הרעיון הזה?     

יעקב טסלר: לא, אני לא מכיר את רעיון הטבעות

מיכאל ביטון: הממ"ד הוא לכל דירה יחידה

מיכאל ביטון:  הממ"ק הוא משותף

מיכאל ביטון:  מה ראשי התיבות?     

יעקב טסלר: מרחב מוגן קומתי

מאיר כהן: אין שום שינוי בכללים?     

יעקב טסלר: כן, יש

יעקב טסלר:  גסאן יוכל לפרט לגבי הגודל

יעקב טסלר:  השטח של ממ"ק גדול יותר מהשטח של מרחב מוגן דירתי והוא לא מוצמד לדירה, אי אפשר למכור את הדירה עם חדר נוסף, לעומת מצב שבו מוסיפים מרחב מוגן דירתי וזה מאוד משביח

מיכאל ביטון: כרגע, מדיניות פיקוד העורף הייתה להקים ממ"דים פרטיים במבנים של הרכבות, לא ממ"קים, עד היום

סא"ל טריף גסאן: אין מדיניות פיקוד העורף

סא"ל טריף גסאן:  מי שרוצה להוסיף ממ"קים, אין שום בעיה

מיכאל ביטון: לא, בפרויקט שביצענו, במגן הצפון, שמנו ממ"דים

סא"ל טריף גסאן: נכון

סא"ל טריף גסאן:  ממ"דים

מיכאל ביטון: אני גם ממליץ, ג'ימי והחבר'ה, תיסעו לפיילוט שעשינו בקריית שמונה, הוא מאוד יפה ותראו איך פתאום אישה בת 80, יש לה חדר ממוגן והיא שמחה, היא לא צריכה לברוח למקלט, המקלטים לא רלוונטיים יותר מבחינת זמן ההתרעה בקריית שמונה

מיכאל ביטון:       האם יש אפשרות לבחון גם ממ"ק?      

יעקב טסלר: כן

מיכאל ביטון: וגם מצדכם, אתם צריכים לבדוק אפשרות, את אותו מודל פר דירה

חיים יהודה: ממ"ד

חיים יהודה:  אין בעיה

מיכאל ביטון: יכול להיות שזה גם עדיין יעיל ומהיר ואולי גם זול

מאיר כהן: ואפשר להכניס גם את את הגופים המנהלים –  את עמידר ועמיגור

מיכאל ביטון: ביסוס מבנים, אתה מדבר

מיכאל ביטון:  עמיגור יבצע מה שתיתן לו

מיכאל ביטון:  עמיגור הוא הפרויקטור של משרד הביטחון במיגון דירות, וחברות ממשלתיות, תיתן להן כסף, הן יבצעו

מיכאל ביטון:  פיקוד העורף, אתה יכול להתייחס?     

סא"ל טריף גסאן: כן

מיכאל ביטון: אני גם רוצה התייחסות פרקטית כי אנחנו לא רוצים שהפגישה הזאת תהיה חולפת אלא שיהיה איזה צוות עבודה שבודק

מיכאל ביטון:       סוגיית הבדיקה של התקן, צריך לעודד חברות עסקיות להתאמץ ולייצר את המוצר כפיילוט, אבל חייב שבדיקות התקן יהיו מהירות כדי שהם לא ירוצו קדימה עם רעיון ואחרי זה פיקוד העורף יכניס אותם לסד של בדיקות, אלא שזה יהיה מעין פיתוח משותף של המוצר הזה

מיכאל ביטון:  אם יבשיל או לא, אבל תהיה צעידה משותפת – חברת בטון, מוצרי בטון תקני, הצוות פה שעושה את זה בהתנדבות, אתה או מי מטעמך, ושכבר ביצירה של המוצר יהיה ליווי של תיקנון, שלא יהיה כפל זמן עד שנביא תקן לדבר הזה

מיכאל ביטון:  תמשיך, גסאן

סא"ל טריף גסאן: ברשותכם, אני חייב להגיד קודם כול שפיקוד העורף מעודד – פונים אלינו המון אנשים עם פיתוחים, מוצרים, שיטות מיגון – אנחנו לא עוצרים אף אחד

סא"ל טריף גסאן:  להיפך

סא"ל טריף גסאן:  ככל שיש פתרונות בשוק, זה מצוין, אבל בסוף צריך לעמוד בכל מיני תקנות ותקנים

סא"ל טריף גסאן:       לגבי הממ"קים – התכנון, הגודל – יש תקנות

סא"ל טריף גסאן:  לא משנה מי מוסיף, מה עושים ואיזו שיטה, גם אם זה לצורך הדגמה מנייר, בסוף יש גודל, עובי קירות, הדברים האלה חייבים לעמוד בתקנות

סא"ל טריף גסאן:  התקנות הן ברמה אחת מתחת לחוק

סא"ל טריף גסאן:      העניין שחשוב להבין – וסליחה שאני מקלקל עכשיו – שיטת הבנייה שהוא מדבר עליה, היא לא נבחנה ממש ואי אפשר לאשר אותה בלי ניסוי

סא"ל טריף גסאן:  אנחנו עושים מודלים חישוביים מסובכים מאוד

סא"ל טריף גסאן:  בסוף גם פיקוד העורף, כשהוא מפתח את השיטות שלו, עושה ניסוי לעצמו בשביל להוכיח לכולם

סא"ל טריף גסאן:  זאת אומרת, אפשר לתכנן על הנייר, הכול בסדר

סא"ל טריף גסאן:  בסוף בשביל להעביר את השיטה הזאת – אני חייב להגיד לכם, כל מה שראיתם במלחמה, מה שנפל, זה לא ממש מה שעלול ליפול עוד

סא"ל טריף גסאן:  זאת אומרת, העומסים, עומסי ההדף והכוחות שעובדים על הבניין, מה שהוא הציג, בלי חיזוקים מסוימים שצריך לפתח אותם, עלול להפיל את הדברים האלה, עד כדי כך, ואני לא מגזים

סא"ל טריף גסאן:       אז בסוף בסוף, אפשר לפתח שיטות, אני ראיתי את הפרטים

סא"ל טריף גסאן:  אנחנו עשינו המון ניסויים מאז 1992

סא"ל טריף גסאן:  אני בפיקוד העורף כבר מ-1996

סא"ל טריף גסאן:  שיטות בלי חיזוקים מיוחדים – נכון, אחרי בדיקה ראשונית על הנייר זה חייב לעבור ניסוי, וניסוי, בשביל לא להיות תלוי בפיקוד העורף כי אנחנו מתכננים השנה ניסוי, אומנם לא לדברים כאלה – לדלתות, חלונות, כל הפיתוחים החדשים – אפשר גם לעשות ניסוי עצמאי, ואנחנו גם מלווים אותו

מיכאל ביטון: שלא יהיה כפל ניסויים

סא"ל טריף גסאן: אף פעם לא כפל

סא"ל טריף גסאן:  אנחנו מלווים כי אנחנו חייבים לראות ולאשר, אנחנו מלווים את השיטות, לא משנה מי

מיכאל ביטון: ברגע שליוויתם את הניסוי שמישהו ביצע באופן עצמאי, והוא מוצלח, אז אתם מכירים בזה

סא"ל טריף גסאן: הוא מגיש לנו מוצר, תיק מוצר, מאשרים את השיטה

סא"ל טריף גסאן:  בסוף, הגושפנקה זה בפיקוד העורף, בענף הנדסה

מיכאל ביטון: אבל אתם בתהליך הניסוי עושים בקרה, כך שבסופו אתם יכולים לאשר אם זה עמד בסטנדרטים

סא"ל טריף גסאן: נכון מאוד

סא"ל טריף גסאן:  ולכן, כשיטה אנחנו מברכים, זה לא משהו חדש

סא"ל טריף גסאן:  אנחנו מכירים פרויקטים שעשינו

סא"ל טריף גסאן:  היו לנו מקרים של תוספת ממ"קים אבל בודדים

סא"ל טריף גסאן:  כמו שאמרו פה, אנשים בדרך כלל מעדיפים ממ"דים ולא ממ"קים, להצמיד לבית, להוסיף חדר

סא"ל טריף גסאן:       כרגולטור, כגוף צבאי, כל עוד עומדים בתקנות לנו זה לא משנה

סא"ל טריף גסאן:  ממ"ק זה אופציה

סא"ל טריף גסאן:  ההבדל היחיד הוא שהממ"ד הוא 9 מ"ר, הגדלנו אותו מ-5 ל-9 אחרי מלחמת לבנון השנייה

סא"ל טריף גסאן:  הממ"ק עדיין מחושב לפי 4 מ"ר לדירה, זה משרת עד ארבע דירות ואם רוצים יותר, חייבים לעשות אותו יותר מסיבי – זה נקרא ממ"מ, מרחב מוגן מוסדי

מאיר כהן: מה זה 4 מ"ר? זה פחות מחצי מ"ר לאדם

מיכאל ביטון: לא

מיכאל ביטון:  לדירה

מיכאל ביטון:  זה הרבה דירות, אז יוצא או 8 מ"ר או - - -     

מאיר כהן: לא

מאיר כהן:  לאדם

סא"ל טריף גסאן: אני חייב להגיד לכם איך זה התחיל

סא"ל טריף גסאן:  חברים, בסוף, ממוצע המשפחה במדינה כשבנו את הממ"דים אז, 3

סא"ל טריף גסאן: 7 נפשות

סא"ל טריף גסאן:  אי אפשר לבוא לבנות ממ"ד בהתאם למשפחה, אז היה ממוצע שהיה מסוכם עליו ובנו ממ"ד של 5 מ"ר, עם התנגדות מאוד חזקה פה מהאוצר וכל מיני שפחדו שתוספת ממ"דים ולא מקלטים של פעם, תייקר את הבנייה

מיכאל ביטון: אנחנו מקדמים בברכה את חבר הכנסת דני דנון, יושב-ראש ועדת המשנה למיגון ולעורף

מאיר כהן: בציבורי זה חצי מ"ר לתלמיד

מאיר כהן:  הייתי מנהל בית ספר הרבה שנים, אני מכיר

מאיר כהן:  9 מ"ר זה היום ממ"ד

מאיר כהן:  נכון? 3 על 3 פחות או יותר, כמו אצלי בבית

סא"ל טריף גסאן: נכון

סא"ל טריף גסאן:  מה שהצגת לגבי חינוך, אני מכיר את זה מהתקנות – ממוצע כיתה 30 ילד, סוכם על 15 מ"ר לכיתה וזה נותן לך את החצי מטר שדיברת עליו

סא"ל טריף גסאן:      לגבי מגורים, כמו שאמרתי, זה היה לפי ממוצע נפשות במשפחה

סא"ל טריף גסאן:  במקור זה 1

סא"ל טריף גסאן: 25 מ"ר לאדם, לפי חישוב כמות אוויר שיש בממ"ד –  אני לא רוצה להלאות אתכם בנתונים של אז – ההגדלה הייתה לא בגלל נפח אוויר או נוחות או כמות אנשים, פשוט הבינו שיש שהייה יותר ממושכת של משפחה בממ"ד, הגדלנו ל-9 מ"ר

סא"ל טריף גסאן:  זה היה הטריגר מאז מלחמת לבנון השנייה

סא"ל טריף גסאן:       בממ"קים, אם נעשה 9 מ"ר לדירה, ואם יש ארבע דירות, תחשוב איזה גודל, במיוחד שהממ"קים נבנים בכמות מאוד קטנה לעומת ממ"דים, אז השארנו את התקנות של הממ"ק לפי 4 מ"ר לדירה, אם שטח הדירה הוא עד 100 מ"ר

סא"ל טריף גסאן:  מעל 100 מ"ר אנחנו מחייבים 5 מ"ר לדירה

סא"ל טריף גסאן:       זאת אומרת, יש לך ממ"ק, בין 16 ל-20 מ"ר, זה כבר אירוע גדול לבית, במיוחד בית ישן, אם אין מקומות לבנות

סא"ל טריף גסאן:  לכן זה נשאר ככה וזה נותן מענה

סא"ל טריף גסאן:  יש בתים שיש בהם ממ"קים וזה מתוכנן לפי זה ואלה התקנות

אסף פרידמן: בבתים האלה שיש שתי דירות בקומה, מה התקן? 8 מ"ר?     

סא"ל טריף גסאן: 8 מ"ר

סא"ל טריף גסאן:  אם הם עד 100 מ"ר שטח דירה, הממ"ק הוא 8 מ"ר, ואם קצת יותר גדול אז 10 מ"ר, זה בסדר וזה לפי התקנות

מיכאל ביטון: אבל אם זה ממ"ד שלהם, זה יהיה 9 מ"ר

סא"ל טריף גסאן: 9 מ"ר נטו לפחות

מיכאל ביטון: יפה

מיכאל ביטון:  חבר הכנסת דני דנון הצטרף אלינו

דני דנון: תודה

דני דנון:  קודם כול, אני רוצה לברך את האורחים שנמצאים פה, יישר כוח על העשייה שלכם

דני דנון:  הרעיון הוצג בפנינו על ידי חבר הכנסת מיכאל ביטון ואנחנו באמת רוצים לראות את האפשרות לעשות פיילוט – לא לבוא בגדול במיליארדים בכל הארץ

דני דנון:  הוועדה דנה פה על פערי מיגון, אנחנו מדברים על 30% עד 40% – תקנו אותי אם אני טועה –  ולכן לא נפתור את זה היום בבוקר

דני דנון:       אבל אם אפשר כן לקדם – ויש פה חבר כנסת שעסק בבנייה כמה שנים – איזשהו רעיון של פיילוט, זה מה שאנחנו רוצים, לצאת מהחדר הזה, לראות מה צריך כרגע לעשות מבחינת תקנות, מינהל, כל דבר אחר, שנוכל לצאת מפה עם הודעה על פיילוט כזה

סא"ל טריף גסאן: לגבי תקנות, הן קיימות

סא"ל טריף גסאן:  הבעיה פה לא התקנות

סא"ל טריף גסאן:  אמרתי קודם, פשוט על הנייר הכול אפשרי

סא"ל טריף גסאן:  הבעיה בשיטת הבנייה הזאת, שהיא לא נבדקה

סא"ל טריף גסאן:  אי אפשר לעשות פיילוט שנאשר אותו לפני כן

מיכאל ביטון: גסאן, האנשים שבאו לפה הם רציניים

מיכאל ביטון:  אם הם לא היו רציניים לא הייתי יוזם את הדיון

מיכאל ביטון:  בניתי עם ג'ימי אולם ספורט, 100 דונם יקב, 2,000  מ"ר יקב בנוי

מיכאל ביטון:  הוא יודע לבנות ולעשות, כל מי שפה הם רציניים והם עושים את זה בהתנדבות

סא"ל טריף גסאן: בטוח

מיכאל ביטון: איך אתם כפיקוד העורף אומרים, בואו נלך אתכם צעד צעד, נעזור לכם בתכנון, נעזור לכם בדגשים האלה של החיזוקים, עומסים, השתנות האיומים, ניתן לכם הגדרת תפריט שמותאמת למציאות הביטחונית כפי שהיא, הולכים לשולחן השרטוט והתכנון, ובואו נבנה תהליך מואץ נניח תוך חודשיים לגמור את הניסוי

מיכאל ביטון:      נשארה העלות של הניסוי

מיכאל ביטון:  הייתי מצפה שגם אתם תעזרו, שאותו גורם עסקי שיש לו עניין למכור את המוצר הזה אחר כך, יכול להשקיע – אני בטוח שג'ימי יהיה שותף לקדם את הניסוי הזה – אבל אנחנו רוצים לא למצוא את עצמנו עוד שלושה חודשים שלא קרה כלום

מיכאל ביטון:       איך אתה עוזר לנו לבנות מתווה כזה ואיך פיקוד העורף – והוא כן מוגבל במשאבים – יכול לתת גב לבדיקה הזאת?     לא היינו מציעים את זה אם זה היה משהו אקלקטי, מוזר, לא רלוונטי

מיכאל ביטון:  העולם נע לבנייה תעשייתית, המבנים המשותפים הם מקומות שיכולת התנועה והתמרון בתוכם היא אפסית, ואז מוצר מוכן שמגיע עם מנוף זה מקל – גם בפגיעה בנוף, גם בהפרה של החיים

מיכאל ביטון:  אגב, מבנים משותפים מסוימים בנגב ובגליל נבנו מראש כבנייה טרומית, למעט בעיית הבידוד שאז זה היה חלש, הם המבנים הכי חזקים

מיכאל ביטון:  יש מבנים שהם בטון מוחלט בירוחם, במקומות אחרים, יותר באזור שנות השבעים, למדו לבנות בנייה טרומית וכל הבניין הוא בטון תעשייתי

מיכאל ביטון:  יש פה הזדמנות לפיקוד העורף ללוות תהליך איך ממ"דים וממ"קים הם במסלול תעשייתי

מיכאל ביטון:  זאת הזדמנות, זה לא רק איזה מטרד שמישהו בא עם רעיון

מאיר כהן: אני פעם קניתי דירה בדימונה מיובל גד

מאיר כהן:  אפילו מקדח לא היה נכנס, הכול היה דבוק

מיכאל ביטון: נכון

מיכאל ביטון:  אלה לוחות בטון מטורפים, אבל זה חזק, אתה יודע, מאיר

מיכאל ביטון:  אנחנו קראנו לבלוקים האלה הטרומיים

חיים יהודה: באשדוד קוראים לזה אשטרום

מיכאל ביטון: כן, לפי החברה

מיכאל ביטון:  תן לנו מתווה, גסאן, של זמנים ותהליך ותגיד בכנות מה אתה יכול להגיד עכשיו ומה אתה הולך לבדוק

סא"ל טריף גסאן: לגבי הטרומיים, בגלל שזה מיוצר במפעל, אפשר לייצר את זה בבטונים יותר חזקים, אבל אני חייב להגיד שזה פחות טוב למיגון

סא"ל טריף גסאן:  המיגון, עדיף שיהיה בטון, מה שנקרא אלסטי יותר – זה נשמע מוזר

מיכאל ביטון: מעניין

מאיר כהן: יודעים לעשות את זה

סא"ל טריף גסאן: לגבי התכנון, ממחר, אין שום בעיה, אפשר ללוות אותם בתכנון

סא"ל טריף גסאן:  יש לנו מהנדס ראשי שמלווה

סא"ל טריף גסאן:  אנשים מגישים תוכניות ופתרונות

ניסים ואטורי: היום הדרישה היא ל-ב'-300

ניסים ואטורי:  לא?      

סא"ל טריף גסאן: כן

סא"ל טריף גסאן:  חברים, צריך להבין

סא"ל טריף גסאן:  יש מקרים שעושים בטונים יותר חזקים אבל ב'-300 לא בא סתם כי הבנייה בארץ, זה המינימום לפי התקן, זה הבטון

סא"ל טריף גסאן:  לא רצינו להגיד, בוא תבנה עכשיו את הממ"דים ב-ב'-60, שזה מאוד קשה ליישם בשטח, ועכשיו כל המבנה הענק בנוי מ-ב'-30 ופתאום הממ"דים ב'-60, גם לא עובדים יחד, וגם האמת, זה מסבך

סא"ל טריף גסאן:  הלכנו על ב'-30 וזה נותן את המענה לפי קריטריון איום הייחוס

סא"ל טריף גסאן:       לגבי תכנון, אפשר ללוות אותם ממחר, יגישו תוכניות, אין שום בעיה

סא"ל טריף גסאן:  זו לא הבעיה בכלל, התכנון זה הדבר הכי קל כי יש לנו מהנדסים, יש מהנדס ראשי, אפשר לחבר אותם, יבואו עם תוכניות וניתן את הדגשים והכול

סא"ל טריף גסאן:  אגב, לגבי התקנים ומול מה עומד, הכול טוב ויפה, אבל בגלל השיטה זה חייב לעבור ניסוי

סא"ל טריף גסאן:       פיקוד העורף, כשהוא עושה ניסוי, גם החברות שמשתתפות בניסוי משלמות את החלק היחסי שלהן, אני מדבר על חברות פרטיות – לא מתייחס עכשיו לתרומה, לא תרומה

מיכאל ביטון: משתתף בעלות

סא"ל טריף גסאן: יש עלויות, יש לוגיסטיקה, יש סוגיות של חומרי נפץ

סא"ל טריף גסאן:  זה לא פשוט, זאת פרוצדורה מאוד רצינית

מיכאל ביטון: מה העלות של דבר כזה?     

סא"ל טריף גסאן: תלוי מה גודל הניסוי

סא"ל טריף גסאן:  אנחנו יכולים להגיע לשניים ולשלושה מיליון, וזה יכול להיות גם ניסוי של 500 ו-600 אלף, תלוי מה בודקים ומה ההיקף

סא"ל טריף גסאן:  אנחנו הולכים עכשיו לניסוי שבודק כמה דברים, אנחנו כבר במיליון וחצי, שזה נשמע כלום לעומת המשמעות של הפרויקט אבל יש לזה משמעויות

סא"ל טריף גסאן:  מיליון וחצי לא לאותו יצרן, אני מדבר באופן כללי, אבל זה עלול להשתנות

סא"ל טריף גסאן:       לכן אמרתי, אפשר לעשות ניסוי עצמאי

סא"ל טריף גסאן:  בסוף, ברגע שמאשרים את התוכניות, הם צריכים לייצר פיילוט, פריטים, צריך להביא אותם לשטח אש כלשהו ולבצע את הניסוי הזה

סא"ל טריף גסאן:  זאת פרוצדורה שאי אפשר לעשות אותה בחודש

סא"ל טריף גסאן:  רק בתכנון עוד לא נגענו, אבל בהחלט, חודשיים, שלושה, אם הולכים על ניסוי פרטי שאנחנו מלווים אותו, אין בעיה

סא"ל טריף גסאן:  אנחנו נוכל להסביר הכול, להגיד להם מה צריך לעשות, לאן לפנות, למי, זאת לא הבעיה, אבל בסוף זה חייב להיות בניסוי עצמאי

מיכאל ביטון: ניסוי עצמאי שאתם מלווים

סא"ל טריף גסאן: שאנחנו מלווים

מאיר כהן: חוץ מיובל גד, ומי עוד?     

חיים יהודה: אשטרום

מיכאל ביטון: אקרשטיין

מאיר כהן: מי מייצר? מי יוצק? אקשרטיין בירוחם

מיכאל ביטון: אריכא

חיים יהודה: אריכא לדברים קטנים

מיכאל ביטון: יש הרבה

חיים יהודה: יש כ-30 מפעלי בטון

מאיר כהן: להערכתי, לקחת את המובילים שבהם, לנהל איתם שיח ולהגיד להם: אנחנו הולכים להציע לכנסת, לוועדה – תשרטטו, תתכננו מבנים כאלה, תבדקו אותם

מאיר כהן:  בסופו של דבר, אם זה יצא לפועל זה השקעה של הרבה מאוד כסף, גם פיילוט כזה

מאיר כהן:  אם זה בסביבות 800 מיליון שקל כל מבנה, ולתוך הפיילוט ייכנסו 20, 50 מבנים כאלה, זה פנטסטי

ג'ימי פינטו: לפיילוט צריך עשרות של ממ"קים, שזה יהיה משמעותי

סא"ל טריף גסאן: לא, לא

סא"ל טריף גסאן:  מגדל אחד

סא"ל טריף גסאן:  אנחנו עושים ניסויים, גם שלנו, עושים בדיקה

מאיר כהן: אני אומר שמי שיזכה בזה ישר הולך לזה

סא"ל טריף גסאן: זה אמור לעבור שני ניסויים רצופים, זאת אומרת בודקים פעם אחת ופעם שנייה, כל מוצר שאנחנו בודקים – לא משנה שלי מי, גם שלנו שאנחנו מפתחים – עובר פעמיים את ניסוי הפיצוץ בשביל לוודא כי יש לפעמים שוני

סא"ל טריף גסאן:  בודקים, מוודאים שזה באמת עומד

סא"ל טריף גסאן:  שוב, במקרה הזה, בגלל שזה מוצר הרכבה, הסיכון מכך שעלולות להיות תזוזות שמסכנות בסוף את האנשים, חייב להיבדק וכמו שאמרתי, לפחות פעמיים

סא"ל טריף גסאן:  זה מגדל אחד, בודקים פעמיים שזה עומד

חיים יהודה: הרי בהוראות, בהנחיות של פיקוד העורף יש דגמים של ממ"דים וממ"קים

סא"ל טריף גסאן: ממ"דים וממ"מים, לא ממ"קים, והם רק קומה אחת, לא אחד על השני

חיים יהודה: יש דגמים משורטטים עם מפרט הבטון בתוכם, עם ההמלצות לסוג הבטון, זאת אומרת שזה פיקוד העורף ממליץ

חיים יהודה:  אני יכול לפנות למפעלי בטון

מיכאל ביטון: הוא ילווה אותך, הוא לא יעשה תהליך כפול

מיכאל ביטון:  הוא אומר, אני איתך צמוד

חיים יהודה: כן, אבל השאלה אם פיקוד העורף, כמו שהוא ממליץ על דלתות, חלונות מסוג של כמה מפעלים, יוכל להמליץ גם על כמה מפעלים

מיכאל ביטון: הוא ייתן לך מפרט בסיסי

חיים יהודה: לא

חיים יהודה:  שימליץ גם על כמה מפעלים שיכולים לעשות את זה

מיכאל ביטון: חברת אקרשטיין בנתה שותפויות ענק עם משרד הביטחון במאות מיליונים בשנה, כולל מודלים למיגון, כולל מיגוניות, כולל מבנים יבילים לצה"ל, כולל מבנים למג"דים, כולל מיגון מיוחד לצה"ל, כולל שימוש בחומרים מיוחדים

מיכאל ביטון:  החברה הזאת יודעת לעבוד עם משרד הביטחון ויכול להיות שהיא תרצה להתחיל את התהליך הזה

מיכאל ביטון:  חברת אקרשטיין בנתה את כל עיר הבה"דים, כולל ממ"דים במבנים

מיכאל ביטון:  אתה הולך היום לבניין רכבת בעיר הבה"דים, יש בו ממ"ד יביל שנעשה על ידי אקרשטיין

מיכאל ביטון:       זה מחייב אתכם קצת לעבודת רגליים של סיורים ולראות את המודלים, אבל אקרשטיין, יש להם שותפויות ענק עם משרד הביטחון

סא"ל טריף גסאן: הוא גם מרותק בחירום למשרד הביטחון

מיכאל ביטון: מרותק, אבל הוא יודע לעבוד ולהביא מוצר חדש, כל שכן אם אתה רוצה אשטרום או תחרות ביניהם, או שותפות, העיקר שנתקדם

מיכאל ביטון:  אנחנו לא מחפשים פה טובה של גורם עסקי כזה או אחר

סא"ל טריף גסאן: אני יכול להקל עליו

סא"ל טריף גסאן:  יש חברות ויצרנים שפנו אלינו עם דגמים של ממ"דים וממ"מים מוסדיים, ואישרנו אותם, זה מפורסם באתר פיקוד העורף

סא"ל טריף גסאן:       במקרה הזה זה קצת שונה

סא"ל טריף גסאן:  אם הניסוי הוא שלו, שלכם, אנחנו מאשרים את הדגם ואז כל חברה שלוקחת את אותו דגם ומגיעה עכשיו להגיש היתר לתוספת, מקבלת אישור חותמת שזה בסדר לפי השיטה הזאת, ורצים

מיכאל ביטון: תצטרך לשלם להם? מה מקל פה? אמרת להקל

סא"ל טריף גסאן: לא, כי הוא אמר לתת אישור לחברות

סא"ל טריף גסאן:  אני אומר, אני לא מחייב כל יצרן לבוא לעשות ניסוי

סא"ל טריף גסאן:  עושים פעם אחת

מיכאל ביטון: הדגם מאושר, ברור

סא"ל טריף גסאן: ואז ברגע שהוא רואה אותו, לוקח את הדגם הזה מהם

מיכאל ביטון: אנחנו רוצים לייצר מוטיבציה לניסוי ולהאיץ את הניסוי, זה מה שמעניין פה עכשיו

סא"ל טריף גסאן: נכון

מיכאל ביטון: שיהיה פיילוט, שיהיה ניסוי ושזה יקרה מהר

מיכאל ביטון:  אנחנו רוצים לוודא שזה לא ייפול בין הכיסאות, זה מה שחשוב לנו

מיכאל ביטון:       גם בקריית שמונה זה מגדל של ממ"דים וגם בעיר הבה"דים ומקומות אחרים שנבנו בבנייה תעשייתית עבור צה"ל, כגון: קריית התקשוב ואחרים, גם שם זה מגדלים של ממ"דים, אז צריך לשתף בידע הזה או לעשות את הסיור הזה עם אקרשטיין וכו', אבל זאת לא פעם ראשונה שנבנה מגדל ממ"דים בבנייה תעשייתית

סא"ל טריף גסאן: אני חייב לציין פה

סא"ל טריף גסאן:  צה"ל לא כפוף לחוק הג"א

סא"ל טריף גסאן:  ברגע שאנחנו עוברים לסקטור האזרחי אתה תחת חוק הג"א, ובחוק הג"א יש תקנות ויש איום ייחוס

סא"ל טריף גסאן:  אפשר ללמוד את השיטות

מיכאל ביטון: אבל הרגולטור של הג"א, פיקוד העורף

סא"ל טריף גסאן: נכון, זה מתוקף החוק

מיכאל ביטון: זה אותו רגולטור

סא"ל טריף גסאן: לא

סא"ל טריף גסאן:  אנחנו לא מאשרים את המיגון של צה"ל

מיכאל ביטון: כשחותמים בתוכנית בנייה לאדם על ממ"ד זה הג"א, באישור פיקוד העורף

סא"ל טריף גסאן: נכון

סא"ל טריף גסאן:  זה מה שאמרתי קודם

מיכאל ביטון: בסדר, בסוף הגענו אליכם איכשהו

מיכאל ביטון:  יאשי

יעקב טסלר: תודה

יעקב טסלר:  אני רוצה לומר שהתקנות שאנחנו הכנו לעניין פטור מהיתר, שתיארתי קודם, לא מכסות ממ"קים, אז אם נרצה להתקדם עם זה נצטרך גם לעדכן את התקנות

מיכאל ביטון: שזה ברמת כנסת?     

יעקב טסלר: לא, זה לא ברמת כנסת

מיכאל ביטון: באיזו רמה?     

יעקב טסלר: שר

מיכאל ביטון: אז יאללה, מה שנקרא

מיכאל ביטון:  לא לחכות

יעקב טסלר: גם לפטור וגם לרישוי מקוצר

מיכאל ביטון: זה יהיה חלק מהסיכום שלנו, שאתם תקדמו את זה

אסף פרידמן: שר וזהו? אלה לא תקנות שנדרשות אחרי כן לאישור ועדת פנים או משהו כזה?      

יעקב טסלר: לא

מיכאל ביטון: אוקיי

מיכאל ביטון:  אנחנו נכלול את זה בסיכום, יאשי, אבל אתה בשטח תקדם את זה

יעקב טסלר: בוודאי

מיכאל ביטון: כי יש בזה גם הוזלה וגם אפשרות למהירות של פתרון

יעקב טסלר: בנוסף, תוכנית המתאר הארצית שתיארתי, שמאפשרת סטייה מקווי בניין, גם לא חלה על ממ"קים, אז נצטרך לעדכן אותה וזה כבר ברמת אישור ממשלה

מיכאל ביטון: החלטת ממשלה

יעקב טסלר: החלטת ממשלה, כן

יעקב טסלר:  ועדת שרים והחלטת ממשלה

מיכאל ביטון: אבל אתם מכינים את הנוסח

יעקב טסלר: אנחנו מכינים את הנוסח

מאיר כהן: לדעתי, הנוסח קיים

מיכאל ביטון: תיקון החלטת ממשלה

יעקב טסלר: זה תיקון קל מאוד בתוכנית

מיכאל ביטון: כן, תיקון החלטת ממשלה

מיכאל ביטון:  אנחנו נכלול את זה בסיכום

יעקב טסלר: דובר כאן, המונח "שיטת בנייה חדשה" מחזיר אותנו לסעיף בחקיקה שאומר שלצורך אישור שיטת בנייה חדשה צריך לעבור פרוצדורה קצת יותר מורכבת

יעקב טסלר:  צריך לבחון האם מדובר פה בשיטת בנייה חדשה, כהגדרתה, ואולי כדאי - - -     

מיכאל ביטון: אני לא חושב

מיכאל ביטון:  בנייה תעשייתית קיימת בישראל

חיים יהודה: גם לפלקל?     

יעקב טסלר: לא

יעקב טסלר:  בעקבות הפלקל שינו את החוק, והיום כל שיטת בנייה חדשה צריכה לעבור דרך משרד השיכון למכון לחקר הבנייה בטכניון, זה הליך של כמה שנים

מיכאל ביטון: זה לא נחשב חדש

יעקב טסלר: צריך לבדוק ולוודא שאנחנו לא משתמשים במונח הזה

מיכאל ביטון: נבנו מאות מבנים בישראל בשנים האחרונות בבנייה תעשייתית

חיים יהודה: בנייה טרומית, נכון

מיכאל ביטון: מאות, מאות, אפילו מגדלים נבנו

יעקב טסלר: אני אומר, שלא נירה לעצמנו ברגל, בואו לא נקרא לזה כך

מאיר כהן: הערה חשובה מאוד, יאשי

מיכאל ביטון: בנייה תעשייתית

מיכאל ביטון:  לא צריך לקרוא לזה בנייה חדשה

יעקב טסלר: היתרון הגדול של השיטה, מאחר שהתקנות – כל החקיקה שלנו תומכת גם במרחבים מוגנים יבילים מבחינת הרגולציה, זה לא משנה אם זה נוצק באתר או מובל מוכן לשטח – המגבלה של מרחבים מוגנים יבילים היא הגודל שלהם ומגבלת המנוף, והרבה פעמים פונים אלינו הרבה אנשים שרוצים לעשות יביל כי זה זול יותר, אבל לא יכולים למקם אותו במקום המתאים

יעקב טסלר:      אם הולכים לשיטה של טבעות, מה שמקל מאוד את המשקל הפיזי, אני חושב שזה יוכל לפתוח פתח הרבה יותר נרחב לעשות שימוש בשיטה הזאת גם במקומות שהם פחות נגישים למרחב מוגן שלם

מיכאל ביטון: אובייקטים קלים של בטון

חיים יהודה: נכון

חיים יהודה:  כי ממ"ד זה 50 טון, צריך מנוף מיוחד

מיכאל ביטון: ופה פירקת את זה לשלוש חתיכות

חיים יהודה: כן

חיים יהודה:  פה זה 12 טון, 10 טון

מיכאל ביטון: יפה

מיכאל ביטון:  לכן זה רעיון טוב, עכשיו המבחן איך הופכים רעיון למעשה

מיכאל ביטון:       האוצר, נאמר לנו שב-2024 מוקצים כ-1

מיכאל ביטון: 4 מיליארד למיגון בכלל

מיכאל ביטון:  אתה יכול להגיד לנו מה החלוקה של זה?     

אריאל הבר: אני קודם אתנצל על האיחור

אריאל הבר:  אני אגיד שדיברנו על איזושהי מסגרת תקציבית, אנחנו מקווים שהיום הספרים יונחו על שולחן הכנסת ואז נוכל גם לוודא שאלה באמת המספרים

אריאל הבר:  אחרי שנגיש את התקציב ונבין שאלה ההיקפים, צריכים להיכנס לאיזשהו משא ומתן מואץ ולהחליט על כל השימושים

מאיר כהן: מה משא ומתן מואץ? הספרים יונחו היום

מאיר כהן:  על מה משא ומתן?      

אריאל הבר: לא, משא ומתן על ההיקף

מאיר כהן: על הסכום?     

אריאל הבר: לא על הסכום

אריאל הבר:  לאן הדברים האלה הולכים, מה התעדוף

מאיר כהן: שואלים מה הסכום, מה אתה יודע? כמה מוקצה?     

אריאל הבר: שוב, דיברנו על סדר גודל של 1

אריאל הבר: 4     

מיכאל ביטון: משהו כזה

מיכאל ביטון:  מיליארד פלוס, נקרא לזה

סא"ל טריף גסאן: 1

סא"ל טריף גסאן: 44     

אריאל הבר: סדר גודל

אריאל הבר:  שוב, איך זה מתחלק על פני השנים אני לא יודע, צריכים לדבר

מיכאל ביטון: איזה שנים?     

אריאל הבר: זאת שאלה

אריאל הבר:  שוב, זה תלוי בשימושים

דני דנון: 	זה מיליארד ל-2024 או מיליארד רב-שנתי?     

אריאל הבר: אני מניח שזה יהיה רב-שנתי אבל ההתקשרויות יוכלו לצאת לקבלנים ב-2024, זה בסוף מה שחשוב

אריאל הבר:  בסוף כמה זמן הקבלנים יבצעו את העבודות, זה תלוי בשימושים, תלוי בקבלנים, תלוי בעוד הרבה דברים, אם זה בצפון, תלוי במצב הביטחוני

מיכאל ביטון: ברור שבתוך המיליארד האלה יש מיגון לצפון, והמשכיות של הפרויקט שעשינו

מיכאל ביטון:  פה מציעים לאוצר מודל שמוזיל יחידה בגלל בנייה תעשייתית, ופה אנחנו צריכים את האוצר גם כגורם מניע כי אם היום האוצר משלם על כל ממ"ד 100–120 אלף שקל, ומישהו יראה לו שאפשר לעשות את זה ב-70,000 שקל, זה דבר טוב, אז אנחנו צריכים שהאוצר יבין שיש פה הזדמנות להוזיל את עולמות המיגון או לפחות לבחון פיילוט

אריאל הבר: אנחנו כמובן לא נתנגד להוזלה

מיכאל ביטון: לא רק לא נתנגד

מיכאל ביטון:  האם אתה יכול לעזור לנו ולתקצב מיליון או שני מיליון שקלים לניסוי לבנייה תעשייתית במיגון? זה בקשה של עניים, אתה יודע

אריאל הבר: כמו שאמרתי, השימושים מול פיקוד העורף עוד לא נקבעו

מיכאל ביטון: לא הבנת

אריאל הבר: אני מניח שאת הפיילוט ילווה פיקוד העורף

מיכאל ביטון: העורף עושה ניסויים במיגון

מיכאל ביטון:  עכשיו אנחנו רוצים להאיץ ניסוי בבנייה תעשייתית

מיכאל ביטון:  האם האוצר יכול להגיד לוועדה אם יידרש מיליון או שניים לניסוי כזה, נגבה אותם? אני אומר לך שזה משתלם לכם כלכלית כי אם יבנו ממ"דים בבנייה תעשייתית, יוזילו את העלויות, וזה פרויקט של מיליארדים

אריאל הבר: גם בתוכנית הקיימת יש פיילוטים, זה לא סוד

אריאל הבר:  כל פיילוט שעובר את הבחינה המקצועית, אפשר לבחון אותו

אריאל הבר:  אני מניח שאנחנו יחד עם פיקוד העורף נבחן את כל הפיילוטים האפשריים

אריאל הבר:  עכשיו עלה פה עוד פיילוט

מיכאל ביטון: אנחנו מאשרים לכם את תקציב משרד הביטחון פה, אז למה שנתווכח עליו בוועדה? אולי תבואו כבר – לא יודע, בינתיים ביקשתי רק מיליון שקלים מ-60 מיליארד

קריאה: זה לא עובד ככה

אריאל הבר: שוב, השימושים, אני מניח, ייקבעו

אריאל הבר:  גם לפיקוד העורף אני מניח יש אינטרס שהדברים האלה יהיו זולים ומהירים, אני לא רואה פה איזשהו ניגוד אינטרסים

אריאל הבר:  אם יש פיילוט שהוא טוב, אני מניח שיצאו אליו

סא"ל טריף גסאן: פשוט לא היית

סא"ל טריף גסאן:  צריך לעבור ניסוי לפני פיילוט

אריאל הבר: גם בתוכנית שלכם יש ניסויים

אריאל הבר:  בסדר, אפשר לעשות גם ניסוי

מיכאל ביטון: אבל יש לו מגבלת תקציב לניסויים, והוא רוצה שיהיה חדשנות ויוזמות למיגון

מיכאל ביטון:  פה יש יוזמה לבינוי תעשייתי של מיגון, אז בגלל מיליון או שניים לא נרוץ קדימה? אני שואל

אריאל הבר: לכן התחלתי ואמרתי

אריאל הבר:  על השימושים אנחנו נדבר, אני מניח שזה גם יעלה על השולחן ונסכם אותם

אריאל הבר:  יש כרגע מסגרת, זה לגמרי יכול להיכנס בפנים

מיכאל ביטון: אנחנו ניתן דגש שתאפשרו את זה, תאפשרו גיבוי לפיקוד העורף לניסוי המהיר הזה

מיכאל ביטון:  זה יהיה בסיכום שלנו

מיכאל ביטון:       אנחנו רוצים לתת אפשרות לאלי כהן וחנה כהן, הדודים של ענבר הימן, שהיא חטופה

מיכאל ביטון:  בבקשה, אנחנו מקשיבים

חנה כהן: אני מתקנת

חנה כהן:  ענבר לא חטופה

חנה כהן:  ענבר חטופה נרצחת

מיכאל ביטון: אתם כבר קיבלתם הודעה שהיא נרצחה

חנה כהן: בהתחלה היא הייתה נעדרת, לאחר מכן היא הייתה חטופה ולאחר מכן חטופה נרצחת, שנרצחה באכזריות בשבי חמאס

חנה כהן:      ענבר היא דור שלישי לשואה

חנה כהן:  מיותר לציין שהמשפחה עוברת שואה שנייה

חנה כהן:  ענבר בעצם עברה שואה

חנה כהן:  היא עברה שואה גם בדרך שבה רצחו אותה, וכיום בדרך שאנחנו ישבנו שבעה בלי להביא את גופתה לקבורה

חנה כהן:  סליחה שאני קצת מתרגשת

מיכאל ביטון: לאט לאט

מיכאל ביטון:  אנחנו איתך

חנה כהן: עם הפעימות שנוצרו וימי הפוגה, התרחקנו לחלוטין מלהחזיר את ענבר הביתה

חנה כהן:  אנחנו לא יודעים מה נשאר בעצם מענבר

חנה כהן:  הם לא שומרים אותם בקירור, הם לא מתייחסים אליהם כאל מתים באמת, לא יודעים מה נשאר ממנה, ואנחנו מקווים באמת שעם חלוף הזמן בכלל נמצא אותה, בכלל נמצא משהו לקבור

חנה כהן:       זה מבחינתנו טרגדיה נוראית

חנה כהן:  הסבא אומר שזה מזכיר לו את השואה, שאז קברו בקבר אחים – אם כבר בכלל מצאו חלקים מגופות

מיכאל ביטון: איפה ענבר הייתה גרה?      

חנה כהן: בפתח תקווה

מיכאל ביטון: והיא הגיעה לשם למסיבה?     

חנה כהן: היא הייתה "הלפרית", היא שנים עובדת כ"הלפרית

מיכאל ביטון: במסיבה

חנה כהן: במסיבה, בנובה

חנה כהן:  היא הייתה עוזרת לאנשים שלא יעשנו יותר מדי, שלא ישתו יותר מדי, לשמור

מיכאל ביטון: להשגיח עליהם

חנה כהן: ענבר עשתה את זה שנים, היא לא עשתה את זה לא שנה ולא שנתיים

חנה כהן:  רק מה שקרה בשנה האחרונה זה שענבר הופקרה, הופקרה על ידי מדינת ישראל, נחטפה מתוך שטח מדינת ישראל, כשהיא הייתה במנוסה כמה שעות, והיום היא מופקרת שוב על ידי מדינת ישראל כשבעצם לא מחזירים אותה לקבורה, כששמים אותה בסוף הרשימה, ומי יודע כמה זה ייקח עם הפעימות

חנה כהן:       מה שאנחנו הצענו, זה ברור שקודם כול צריך להחזיר את החיים

חנה כהן:  קודם כול, אנחנו דוגלים בעסקה אחת

חנה כהן:  אני לא פוליטיקאית, אני לא יודעת במה זה כרוך, אני לא יודעת מה המגבלות שלכם לעסקה אחת, אני יודעת שעסקה אחת ואחריה הגופות פשוט תקרב אותנו לסיכוי שעדיין נוכל למצוא משהו מענבר ולקבור אותה בארץ ישראל

חנה כהן:       במקביל, יש עצה נוספת, להעלות את החטופים הנרצחים במקביל לחטופים החיים – לא במקומם, אני מדגישה, אלא במקביל אליהם – דהיינו אם אנחנו צריכים לשחרר נגיד בפעימה הראשונה 40 חטופים חיים, אפשר לשחרר במקביל אליהם 40 גופות

חנה כהן:       ענבר תרמה המון למדינת ישראל

חנה כהן:  ענבר יצאה לקורס קצינות, היא שירתה בקרקל, היא עשתה הרבה דברים למען המדינה, ואנחנו נתקלים היום במצב שהמדינה קוראת לה גופה, במקום חטופה נרצחת

חנה כהן:  גופות מכנים גם מחבלים, גופות מחבלים, גופות של נרצחים קדושים, לוקחים אותם במקשה אחת

חנה כהן:       הדבר השני שאני מתרעמת עליו זה למה באמת לא מחזירים אותם

חנה כהן:  הרי הערך של ענבר בחיים, היא הייתה שווה עולם ומלואו למדינה

חנה כהן:  כיום אפשר לסחור בה בשקל וחצי

חנה כהן:  למה לא מחזירים אותם? למה משאירים אותם להיות אחרונים? מי יודע את מי ימצאו ואת מי לא ימצאו בכלל? אנחנו חוזרים על הטעות של שאול וגולדין, ולא למדנו לקח מההיסטוריה בכלל

חנה כהן:  זה מה שיש לי להגיד

חנה כהן:      אני רוצה להגיד שאנחנו לא חיים, אנחנו לא עובדים

חנה כהן:  אנחנו באנו לפה, הדודים שלה, כי ההורים שלה פשוט ממוטטים, ממוטטים לגמרי, שלא לדבר על המשפחה המורחבת, שאני שוב מציינת שהיא עוברת שואה שנייה, ואנחנו נמצאים פשוט בטרגדיה נוראית ולא רואים אותנו כי אנחנו שקופים

חנה כהן:  הם נרצחו, הם כבר לא שווים כלום למדינה

חנה כהן:       זה דבר שצריך להשתנות, להשתנות בתפיסה של מקבלי ההחלטות

חנה כהן:  אני סומכת עליכם ואני מקווה שתיקחו בחשבון את מה שאני ביקשתי ותיקחו לתשומת לבכם את הנושא שדיברתי עליו

חנה כהן:  לא מדברת רק על ענבר, אני מדברת על עוד – כרגע יש לנו 30 נרצחים – אני מקווה ואשרי המאמין שזה יישאר רק ב-30 נרצחים

חנה כהן:  אני מדברת על כולם

חנה כהן:  צריך לתת להם את הכבוד האחרון, זה החוזה שבין מדינת ישראל לאזרח

חנה כהן:  הם נרצחו על לא עוול, הם לא עשו שום דבר, הם לא עשו כלום

חנה כהן:  הם נרצחו מתוך שטח מדינת ישראל

חנה כהן:  אם לא תדעו להתייחס אליהם בהתאם, לא תהיה לנו פה מדינה, האזרחים יאבדו את האמון במדינה

חנה כהן:       זה מה שיש לי להגיד ואני מודה לכם מאוד ששמעתם אותי ונתתם לי את הבמה

מיכאל ביטון: אני רוצה להגיד – אני חושב גם בשם חברי הכנסת, מי שירצה יוסיף – תודה שבאתם, תודה שדיברתם מדם לבכם

מיכאל ביטון:  הדבר הזה הוא לא מובן מאליו, לכתת רגליים בכנסת ולהקדיש זמן, וכל דקה וכל רגע שאנחנו כולנו בתודעה הקיומית של החובה להשיב את החטופים, גם הנרצחים וגם אלה שבחיים, במהירות האפשרית, היא חובתנו כמנהיגי ציבור

מיכאל ביטון:      אנחנו משתתפים בצער המשפחה ושולחים תנחומים גם לסבא, לכל בני המשפחה

מיכאל ביטון:  אנחנו מתפללים שכל החטופים ישובו

מיכאל ביטון:       החלטה על עסקה והשבת החטופים נעשית בממשלה

מיכאל ביטון:  הכנסת היא לא ברת סמכות בסוגיה הזאת, אבל אנחנו בהחלט ניתן רוח גבית להחלטת ממשלה, שחייבת גם כמובן להגיע ברוב של הממשלה כי אנחנו נידרש להילחם בחמאס עוד זמן רב, ולחטופים אין זמן

מיכאל ביטון:  אנחנו צריכים לעשות כל מה שאנחנו יכולים כדי להשיב את החטופים לביתם

מיכאל ביטון:       תודה רבה שבאתם ואמרתם את הדברים

מיכאל ביטון:  תודה רבה לכם

חנה כהן: תודה לכם

מיכאל ביטון: אנחנו רוצים גם לסכם את הדיון

מיכאל ביטון:  רוצה להתייחס לפני סיכום?     

דני דנון: 	קשה לעבור לענייני היום

דני דנון:  תודה שבאתם

דני דנון:  יש לי בקשה ליוזמים

דני דנון:  בתוכנית שהצגתם, הרעיון של שטח לשתי דירות, אני לא אוהב את זה, מכמה סיבות

דני דנון:      	אני חושב שאם אנחנו כבר הולכים למהלך כזה, ומדובר בשכונות קשות, של אנשים שלא חיים בלוקסוס, אנחנו עושים מהלך של שיפור דיור, אז כמו שאנחנו מאפשרים לתושבים בצפון לבנות היום ממ"ד בסיוע מדינה – אתה יודע טוב ממני את התקציב – שאותו דבר יהיה גם לתושבים בפריפריה

דני דנון:  זאת אומרת, שיהיה סיוע של המדינה, אולי עם השתתפות סמלית כזו או אחרת, אבל בסוף החדר הזה, אם הוא לא יהיה בתוך הדירה זה יהיה חדר אופניים או מחסן, אף אחד לא יטפל בזה כמו שצריך

דני דנון:  אם אתה מוסיף את החדר לדירה של מישהו, קודם כול השבחת את הנכס שלו, זה עוד חדר ילדים, הדירה שווה יותר, ולכן אני חושב שצריך בתפיסה של התוכנית – אני לא יודע אם מבחינת הגדלים של הממ"ד – לראות אם אפשר לעשות את זה יותר קטן אבל פר דירה, ואז אנחנו נעשה שני דברים: נדאג לביטחון של תושבי הפריפריה וגם ניתן להם אפשרות לשיפור דיור, שהם זקוקים לו

חיים יהודה: מסכים במאה אחוז

חיים יהודה:  ברגע שיאושר המודל של הטבעות האלה, אפשר לעשות מזה ממ"ק, ממ"ד, מה שרוצים

מיכאל ביטון: כן, אבל אולי באמת צריך להתכוונן לממ"דים ולא לממ"ק

חיים יהודה: אין בעיה

חיים יהודה:  ברצון

מיכאל ביטון: לכל יחידת דיור

מאיר כהן: כאחד שמלווה את זה כל כך הרבה שנים, זה נראה לי חובה של המדינה לאמץ את זה

מאיר כהן:  הבעיה היא בעיה תקציבית, חד וחלק

מאיר כהן:  ככל שאנחנו נוזיל את זה, מהדיון הקטן הזה יכולה לצאת בשורה מאוד מאוד גדולה

מאיר כהן:      אני מצטרף למה שדני אומר

מאיר כהן:  דווקא בגלל שהייתי ראש עיר, הבניינים האלה, רובם הגדול עמדו כאיזה פצע פתוח בתוך היישובים שלנו, ומה שהיה של עמידר, איכשהו קיבלנו כמה גרושים לעשות להם מתיחת פנים, אז חייבים להכניס את זה לתוך שיח עם הממשלה

מאיר כהן:  יש כל כך הרבה כסף שמסתובב בגופים משכנים וברשויות, שאם עושים את זה תוך כדי איגום משאבים אפשר לפתור לא רק בעיה אחת של מיגון אלא בעיה של נראות של הבניינים האלה, שכמעט כבר אף אחד לא רוצה לגור בהם

מיכאל ביטון: תודה

מאיר כהן: אני רק רוצה להודות לכם כי אני שומע ממיכאל מי אתם ומה אתם עושים בדרום

מאיר כהן:  לדימונה לא הגעתם אבל נביא אתכם

מיכאל ביטון: תשאיר לנו משהו

מיכאל ביטון:  ג'ימי, אל תדאג

מיכאל ביטון:  דיוויד מיראז' היה משקיע ראשי שלו, ראשון, לפני כולם

מיכאל ביטון:  שלא ייקח לנו את ג'ימי פינטו

מיכאל ביטון:       תודה

מיכאל ביטון:  אנחנו מסכמים את הדיון

מיכאל ביטון:  אנחנו רוצים להודות ליוזמים – לג'ימי, לורדה, לטירן, צוות רציני, גם של ידע תכנוני, גם של ניהול פרויקטים וגם של ניסיון בהנעת שותפויות של מגזר שלישי, פילנתרופיה וממשלה – על הצגת הרעיון הזה

מיכאל ביטון:       הרעיון הזה, יש בו בשורה אדירה לאפשרות לבנייה תעשייתית של ממ"דים וממ"קים בישראל והאצת הבנייה, כולל התגברות על בעיות של משקלים, של מרחב תמרון בבלוקים, מהירות ביצוע והפרה מינימלית של השטח שבו מבוצעות העבודות

מיכאל ביטון:       אנחנו חושבים שיש פה הזדמנות לאוצר לחבק את המיזם הזה כדי להוכיח יכולת להוזיל את העלות של יחידת ממ"ד בישראל

מיכאל ביטון:  האוצר, כפי שאני הייתי מעורב במשרד הביטחון בפיילוטים של קריית שמונה ובכלל, תקצבנו ממ"ד בהיקפים של 100–120 אלף שקל עלות, ופה יש פוטנציאל לעלות מופחתת ומואצת, ולכן האוצר, כדאי שיחבק את הפרויקט הזה

מיכאל ביטון:      אנחנו מבקשים את הדברים הבאים

מיכאל ביטון:  הוועדה תקיים דיון מעקב בתקופה של בין חודשיים לשלושה חודשים

מיכאל ביטון:  בזמן הזה אנחנו מבקשים שפיקוד העורף יעמוד בצמוד ובתהליך משותף עם היזמים, שעושים את זה בהתנדבות לתועלת הציבור – חייבים להדגיש את זה – ואיתור פוטנציאל של גורם עסקי יצרני של מפעלי הבטון, כגון: אשטרום, אקרשטיין ואחרים, ויחלו בניסוי עצמאי בהובלת היזמים אבל עם גיבוי צמוד של פיקוד העורף

מיכאל ביטון:       הוועדה מבקשת, דורשת, שלפיקוד העורף יהיה את התקציב של אותם מיליונים בודדים לניסוי כזה, וזה ייכלל בתקצוב שמוגש לוועדת הכספים והביטחון שלנו בקרוב לאישור כדי שתהיה גמישות לפיקוד העורף להיות שותף בעלות הניסוי הזה, לא בלעדי אבל שותף

אסף פרידמן: זה חלק מ-15?     

אריאל הבר: לא

אריאל הבר:  16

מיכאל ביטון: אני ממלא מקום בכספים, נדרוש את זה גם שם, אבל עזוב, זה כסף קטן

מיכאל ביטון:       הוועדה מבקשת גם מפיקוד העורף לחבק את היזמים, להנחות אותם, ללוות אותם, ולאור העובדה שיש מלחמה במדינה, לפעול מהר, בקצבים לא רגילים, בקצבים של מלחמה, כדי להוכיח היתכנות לבנייה תעשייתית של ממ"דים בבנייני רכבת

מיכאל ביטון:       הוועדה מבקשת ממינהל התכנון להציג את שני התיקונים לחוק – לא לחקיקה, להחלטת ממשלה – תיקון להחלטת ממשלה שיכלול גם את הממ"קים, ותיקון בתקנות ששר הפנים מתקן בהיתרי בנייה, שיכללו גם ממ"קים

מיכאל ביטון:  אנחנו מבקשים מכם בתקופה הזאת לטפל בשני המרכיבים האלה ולהאיץ אותם, ובסוף המבחן יהיה של שותפות ועבודה ורצון טוב

מיכאל ביטון:  גסאן, אנחנו סומכים עליך בזה

מיכאל ביטון:       אנחנו נועלים את הישיבה

מיכאל ביטון:  תודה רבה לכולם